
REFERAT DE APROBARE  
al  PROIECTULUI DE HOTĂRÂRE
privind prelungirea pe o perioadă de  un an a contractului  de închiriere nr. 1594/2016,
[bookmark: _Hlk132112496]încheiat cu Partidul Miscarea Populară Timiș, având ca obiect spaţiul cu altă destinație SAD 8, situat în Timişoara, str. Vasile Alecsandri nr. 1


 
[bookmark: _Hlk130889469]Prin cererea înregistrată la Primăria Municipiului Timișoara cu numărul  MTM2023-003786/20.03.2023, Partidul Mișcarea Populară Filiala Timiș prin reprezentantul său legal Dl. Fedor Mașniță- Președinte al Filialei Timiș a partidului   a solicitat prelungirea contractului de închiriere nr.1594/26.04.2016, al spațiului cu altă destinație SAD 8, situat în imobilul din Timișoara, Str. Vasile  Alecsandri  nr. 1.       
Contractul de închiriere nr. 1594/26.04.2016 expiră la data 26.04.2023, cererea de prelungire a contractului de închiriere nr. 1594/2016, fiind depusă în termenul de valabilitate al contractului .
Partidul Mișcarea Populară Filiala Timiș are achitate la zi obligațiile financiare la bugetul local . 
           Spațiul SAD.8 are  suprafața de 79,49 mp, tariful actual de închiriere al spațiului  de 4,037 lei/ mp /lună, iar acest tarif de închiriere se actualizează anual cu rata inflației.
 Tariful de închiriere al spațiului a fost calculat la data întocmirii contractului de închiriere1594/26.04.2016, conform prevederilor Ordonanței de Urgență nr.40/08 aprilie 1999 privind protecția chiriașilor și stabilirea chiriei pentru spațiile cu destinația de locuințe, art.26 alin.2 și art.27, alin2 și  alin.1, modificat conform alin.(1) al art.1 din Hotărârea nr. 310 din 28 martie 2007, după cum urmează :
Coeficientul la chiria de bază aplicabil zonei A pentru municipii 3,5 x 0,84 lei/mp (tarif de bază pentru suprafața locuibilă)=2,94 lei + 2,04%(rata inflației pe anul 2015 pentru  servicii) = 2,99 lei/mp/lună. Anual, acest tarif de închiriere se actualizează de către Direcția Fiscală a Municipiului Timișoara, cu rata anuală a inflației, comunicată de către Institutul Național de Statistică, urmând ca tariful rezultat să fie înmulțit cu suprafața închiriată (în mp)  și astfel rezultă valoarea lunară a chiriei spațiului, care se facturează în sarcina chiriașului. 
Spațiul situat în imobilul din Timișoara, Str. Vasile Alecsandri nr.1 este înscris în Cartea Funciară nr. 419709-C1-U22 Timișoara, nr. top 297(vechi), în proprietatea Primăriei Municipiului Timișoara, fiind atribuit  pentru sediu al Filialei Timiș a Partidului Mișcarea Populară, în temeiul prevederilor articolului 21, aln. (1), (2) și (3) din Legea nr.334/2006 privind finanțarea activității partidelor politice și campaniilor electorale, republicată, cu modificările și completările ulterioare. 	
Solicitarea cu numărul MTM2023-003786/20.03.2023, a Partidului Mișcarea Populară Filiala Timiș a fost analizată în şedinţa din 11.04.2023 a Comisiei de Analiză a Spaţiilor cu Altă Destinaţie decât aceea de locuinţă, comisia avizând favorabil această solicitare şi a hotărât prelungirea contractului de închiriere pe o perioadă de un an, respectiv de la data de 27.04.2023, până la data de  27.04.2024.
	Prelungirea contractului de închiriere se va face cu mențiunea că, utilizarea spațiului de către chiriaș se va face pe propria răspundere, clădirea neavând expertiză de risc seismic.
	

	Întrucât  spațiul închiriat este situat într-o clădire inclusă într-un proiect de reabilitare, în cazul în care va fi nevoie, spațiul se va elibera  de îndată .
Apreciem faptul că, Proiectul de hotărâre privind prelungirea pe o perioadă de  un an a contractului  de închiriere nr. 1594/2016, încheiat cu Partidul Miscarea Populară Filiala Timiș, având ca obiect spaţiul cu altă destinație SAD 8, situat în Timişoara, str. Vasile Alecsandri nr. 1, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

